**HELSESTASJON FOR UNGDOM (HFU)**:

Helsestasjon for ungdom er et sted hvor unge mellom 13 og 23

kan komme og snakke om det de er opptatt av.

* Tilbud til ungdom i tillegg til skolehelsetjenesten.
* Tilbudet er gratis.
* Det er ingen timebestilling.
* Ansatte har taushetsplikt.

Det er lege, helsesøster, og helsesekretær til stede.

**Helsestasjon for ungdom finner dere på følgende sted:**

**Holmlia helsestasjon, 4 etasje**

Holmlia senter vei 9

**Tlf:** 468 44 327

**Åpningstid**: Onsdag kl. 15.30 -18.00

**Rustesting:** kl.15.00 – 16.00

**VELKOMMEN TIL OSS!**

Oppdatert: 23.08.17

**Skolehelsetjenesten  
 8. – 10. klasse og**

**helsestasjon for ungdom**

**Hauketo skole**

Helsesøster: Lill Ann Martinsen

Trefftid: Mandag, onsdag og torsdag

Tlf.: 476 22 057

E-mail: lill.ann.martinsen@bsn.oslo.kommune.no

**SKOLEHELSETJENESTEN:**

Helsesøster og skolelege er en del av kommunens lovbestemte helsetjenester som alle barn og unge har rett til.

Dette er et gratis tilbud til alle barn i skolealder og omfatter fysisk, psykisk og sosial helse.

Tilbudet innebærer:

* Helseundersøkelser
* Veiledning og støtte til foreldre og elever.

Vi er opptatt av barnet og familiens helse og trivsel og tilbyr individuell tilpasset råd og støtte etter behov.

Skolehelsetjenesten har et fast program, men ønsker også å være tilgjengelig for elever som strever med ulike helseproblemer.

Skolehelsetjenesten gir:

* Helseopplysning, undervisning, rådgivning og veiledning – individuelt og i grupper.
* Vaksinasjon
* Samarbeid med foreldre, skole og andre aktuelle instanser.
* Miljørettet tiltak – fokus på elevenes arbeidsmiljø.
* ”Åpen dør” – være tilgjengelig for elevene.
* Tverrfaglig samarbeid, individuell plan og ansvarsgrupper.
* Henviser og samarbeider med andre instanser.
  + - Som f. eks barne- og ungdomspsykiatrien (BUP), pedagogisk- psykologisk tjenesten (PPT), logoped, fysioterapeut, Familiesenteret, Psykisk helse, sosial- og barnevernstjenesten, NAV og sykehus.

Elever, foreldre og lærere er velkomne til å ta kontakt ved spørsmål eller behov. Spørsmål eller beskjeder kan sendes via skolens kontor eller direkte til skolens helsesøster. Avtale med skolelegen formidles via helsesøster.

Helsesøster har tett samarbeid med skolen, er en del av skolens tverrfaglige team og har faste samtaler med sosiallærer/rådgiver, er med på klassetrinngjennomganger, ressursteam etc.

Ved forandring av timeavtale er det viktig å gi beskjed i god tid.

Skolehelsetjenesten har egne lokaler på skolen og er en del av skolemiljøet.

Skolehelsetjenesten plikter å føre journal med helseopplysninger på alle elever. Foresatte/eleven har rett til innsyn i journalen. Hvis eleven flytter, vil journalen bli overført til ny skole for å sikre faglig forsvarlig oppfølging.

**Alle som arbeider i skolehelsetjenesten har taushetsplikt (jf. Lov om helsepersonell)**

Behandling av sykdom og skade henvises til egen fastlege eller legevakt.

**SKOLEHELSESTJENESTENS FASTE PROGRAM**

**8.klasse:**

Individuell helsesamtale med høyde og vektmåling**.**

**9.klasse:**

Helseopplysning/ undervisning individuelt/ klasse/grupper.

**10.klasse:**

Tilbud om boosterdose av vaksinen dTP-IPV: Difteri, stivkrampe, kikhoste og polio.

Utdeling av vaksinekort.

Utenom det faste programmet kan elever få oppfølging på bakgrunn av opplysninger, observasjoner, ønsker og behov. Skolehelsetjenesten bidrar med undervisning dersom skolen ønsker.

**Helsestasjons- og skolehelsetjenesten** er en del av Forebyggende enhet i bydelen.

**Ta også kontakt med fagleder i skolehelsetjenesten dersom det skulle være noe.**

**Siv Børjesson: 906 52 987**